Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel testasi eilen onnistuneesti Patriot-ilmatorjuntaohjusta.
Koe oli osa ilmavoimien harjoitusta, jossa testataan -
Israelin ilmapuolustuksen valmiutta kasvavia alueellisia uhkia vastaan.
Venäjän ulkoministeri Lavrov toivoo, ettei Iran hylkää ydinsopimusta.
Iran ja suurvallat solmivat sopimuksen vuonna 2015.
Pohjois-Irakin autonominen kurdialue -
ilmoitti järjestävänsä 25.9. kansanäänestyksen itsenäisyydestä.
Kansainvälinen yhteisö varoittaa, että se voi johtaa sisällissotaan Irakissa.
Israel testasi myöhään eilen illalla onnistuneesti -
amerikkalaista Patriot-ilmatorjuntaohjusta.
Keski-israelilaisessa tukikohdassa tehty koe -
oli osa ilmavoimien harjoitusta, jossa testataan -
Israelin ilmapuolustuksen valmiutta alueellisia uhkia vastaan.
Patriot-ohjus osui suunnitellusti miehittämättömään ilma-alukseen.
Israelin armeijan mukaan testi oli osa tämänvuotista laajempaa harjoitusta, -
jonka tarkoitus on vahvistaa puolustusvalmiuksia -
ja estää Israelin suvereniteetin loukkaukset.
Nyt Gazaan: Hamasin sotilaalliseen siipeen kuulunut komentaja -
kuoli eilen illalla itsemurhaiskussa Gazan ja Egyptin rajalla.
Iskun tekijä oli ilmeisesti Isisin jäsen.
Hamasin sisäministeriö sanoi Hamasin turvallisuustahojen pidättäneen -
Egyptin rajaa lähestyneet epäillyt. Tällöin toinen näistä räjäytti itsensä.
Palestiinalaisen Al-Quds-lehden mukaan -
palestiinalainen terroristi kuului Isisiin ja oli kotoisin Gazan Rafahista.
Hän yritti soluttautua toisen Isis-jäsenen kanssa Gazasta Siinaille.
Hamasin komentaja sai tietojen mukaan surmansa räjähdyksessä.
Lisäksi useita muita Hamasin jäseniä loukkaantui, joista yksi vakavasti.
Hamas julisti hälytystilan Etelä- Gazaan Rafahiin ja Khan Yunisiin.
Itsemurhapommittajan omaiset, jotka myös asuvat Gazassa, -
sanoivat tuomitsevansa perheenjäsenensä ja tämän teon, -
eivätkä he aio pystyttää surutelttaa tai järjestää hautajaisia.
Muita uutisia: -
Venäjän ulkoministeri Lavrov sanoi toivovansa, ettei Iran hylkäisi -
ydinsopimusta, jonka se solmi suurvaltojen kanssa vuonna 2015.
Sopimuksessa Iran lupasi rajoittaa ydinohjelmaansa -
pakotehelpotuksia vastaan.
Iranin presidentti Ruhani sanoi aiemmin tällä viikolla, -
että Iran voisi hylätä sopimuksen "vain tunneissa", -
jos Yhdysvallat asettaa Iranille lisää uusia pakotteita.
Toivottavasti niin ei käy. Toivottavasti myöskään Yhdysvallat -
ei riko toimintasuunnitelmaan liittyviä velvoitteitaan.
Yksipuolisesti asetetut pakotteet eivät ole periaatteessa oikeutettuja.
Iranin ydinohjelma-asiassa -
on päästy tasapainoon tarkoin harkitun prosessin tuloksena.
Jos pakotteita käytetään -
omaa etua palvelevalla tavalla eri ongelmien ratkomiseen, -
on mielestäni kyse piittaamattomuudesta. Näin siksi, -
että tällainen toiminta voi vahingoittaa tai tuhota nykyisen tasapainotilan.
Tällaisia provokaatioita ei saisi tapahtua.
Venäjä on saanut huomattavaa hyötyä -
ydinsopimuksesta ja Iran-pakotteiden purkamisesta.
Se on solminut Iranin kanssa miljar- dien dollareiden kauppasopimuksia -
erityisesti aseteollisuuden alalla.
Länsimaiden diplomaatit sanovat, että tästä syystä ulkoministeri Lavrov -
sivuuttaa Yhdysvaltojen syytökset Iranin ydinsopimusrikkomuksista.
USA sanoo Iranin ohjuskokeiden rik- kovan selvästi päätöslauselmaa 2231.
Lauselma kehottaa: "Iranin on pidättäydyttävä kaikista toimista -
ballistisilla ohjuksilla, jotka kykenevät kantamaan ydinkärkiä, -
eikä se saa suorittaa laukaisuja tämäntyyppisellä ohjusteknologialla" -
kahdeksaan vuoteen sopimuksen voimaanastumisesta.
Sopimuksen voimaanastumisen jälkeen -
Iran on kuitenkin tehnyt useita testejä ohjuksilla, -
jotka kykenevät kantamaan ydinkärkiä.
Samalla Iran on kiistänyt rikkoneensa ydinsopimusta, koska se tulkitsee -
sopimustekstin olevan ohjeellinen, ei sitova vaatimus.
Siksi Iran syyttää nyt, että USA rikkoo sopimusta uusilla pakotteillaan.
Sitten Irakiin: Pohjois-Irakin autonominen kurdialue -
ilmoitti järjestävänsä 25.9. kansanäänestyksen itsenäisyydestä.
Kansainvälinen yhteisö, mm. Turkki, on varoittanut, -
että asia voi aiheuttaa konfliktin Irakin hallituksen kanssa.
Kansanäänestyksen tulosta on kunnioitettava, oli se mikä tahansa.
Haluamme, että kansamme päätös -
toteutuu rauhanomaisesti ja vuoropuhelulla.
Kurdialueen presidenttiä Barzania haastateltiin asiasta viime kuussa.
Hän tähdensi, että kurdit tekevät kaikkensa, -
jotta heidän kansallista pyrkimystään ei estetä.
En usko kenenkään pystyvän estämään sitä, -
kun Kurdistanin kansa lähtee päättämään kohtalostaan.
Joitakin yrityksiä estää äänestys varmasti ilmenee.
Teemme parhaamme, ettei niin käy.
Turkki vastustaa voimakkaasti itsenäistä Kurdistania. Se varoitti, -
että nykyisen sekasorron keskellä on harkittava tarkkaan, -
kannattaako ottaa sisällissodan riskiä.
Kun ongelmia on jo entuudestaan, -
kansanäänestys itsenäisyydestä vain pahentaisi tilannetta.
Seurauksena voi olla jopa sisällissota. Asia on vakava.
Olemme ilmaisseet kantamme selvästi: -
emme puolla kansanäänestystä. Sitä ei pitäisi järjestää.
Pohjois-Syyrian kurdiryhmät, -
kuten USA:n tukema SDF (Syyrian demokraattiset joukot), -
ovat myös ilmoittaneet järjestävänsä paikallisvaalit. Vaaleilla nähtävästi -
pyritään lujittamaan Pohjois-Syyrian kurdien kasvavaa autonomiaa.
Eräs Syyrian hallituksen ministeri kutsui kurdien hanketta vitsiksi.
Hän varoitti, että kurdien ei sallita vaarantaa maan yhtenäisyyttä.
Asia on suoraan sanottuna vitsi.
Syyria ei tule koskaan, ei milloinkaan -
― olen käyttänyt tätä ilmaisua jo liikaa tänään ―
sallimaan maan jakamista mistään kohtaa.
Kaikki tietävät tämän.
Kysymys ei ole tahdon asiasta. Kyse on välttämättömyydestä: -
Syyrian alueellista yhtenäisyyttä ei kyseenalaisteta.
Niitä, joilla on toiset päämäärät, kehotamme lopettamaan.
Kurdiryhmät liittolaisineen hallitsevat Pohjois-Syyriassa alueita, -
jotka ovat Yhdysvaltojen tukeman SDF:n hallussa.
Isisin-vastaisen SDF-liittouman johdossa on kurdien YPG-aseryhmä.
Kurdihallinto ilmoitti heinäkuun lopussa, -
että aluevaltuusto- ja aluehallintovaalit -
järjestettäisiin loppukesän ja tammikuun välillä.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman